ஒவ்வொரு சந்திப்பும் நிகழும் போது அது நிறைவடையும் நேரத்தில் அடுத்த சந்திப்புக்கான யோசனை கலந்துனர்களிடம் கேட்கப்படும். அங்கு கலந்து கொண்ட ஏதோ ஒரு நாட்டைச் சேர்ந்தவர் தாம் அடுத்த சந்திப்பை தமது நாட்டில் நடத்தவிருக்கும் விருப்பத்தை பரிந்துரைப்பார். வேறெவருக்கும் அதில் ஆட்சேபனை இல்லாத பட்சத்தில் அவர் கேட்டுக்கொண்ட நாட்டில் அடுத்தது நடக்கும். அப்படி வேறொரு நாடும் தமது விருப்பத்தை தெரிவிக்கும் பட்சத்தில் அங்குள்ளோரிடம் வாக்கெடுப்பு எடுத்து பெரும்பான்மை ஆதரவு பெற்றவர்கள் அந்த சந்திப்பை பொறுப்பேற்பார்கள். பொறுப்பேற்றவர்கள் அந்த சந்திப்பை நடத்தி முடிக்கும் வரையான பொறுப்பை ஏற்றுக்கொள்வார்கள். செலவுகளை கலந்து கொள்ளும் அனைவரும் பகிர்ந்துகொள்வார்கள். சில சந்தர்ப்பங்களில் செலவுகளை பகிர்ந்து கொள்ளாமல் தாமே அனைத்து செலவுகளையும் ஏற்றுக்கொண்டவர்களும் இருக்கிறார்கள்.